**СКУПШТИНИ ОПШТИНЕ БЕЧЕЈ**

**ПРЕДМЕТ:** Предлог за доношење Решења о престанку мандата одборника

У складу сa чланом 116. Пословника Скупштине општине Бечеј, предлажем Скупштини општине Бечеј да донесе Решење о престанку мандата одборника Скупштине општине Бечеј, у тексту како је предложено у предлогу решења.

Образложење:

Чланом 46. став 1. тачка 5. Закона о локалним изборима је прописано да одборнику престаје мандат пре истека времена на које је изабран преузимањем посла, односно функције које су, у складу са законом, неспојиве са функцијом одборника, а у ставу 6. истог члана је регулисано да ако одборнику престаје мандат наступањем наведеног случаја, скупштина јединице локалне самоуправе на првој наредној седници, после обавештења о наступању таквог случаја, утврђује да је одборнику престао мандат.

Према одредбама члана 43. став 5. Закона о локалној самоуправи председнику општине и заменику председника општине избором на ове функције престаје мандата одборника у скупштини општине, а према одредбама члана 45. став 8. истог закона одборнику који буде изабран за члана општинског већа престаје одборнички мандат.

Из горе наведеног проистиче да скупштина јединице локалне самоуправе мора утврдити да је следећим одборницима престао мандата:

* одборнику Драгану Тошићу, због преузимања функције председника општине Бечеј,
* одборници Светлани Вулетић, због преузимања функције заменика председника општине Бечеј,
* одборници Далили Дујаковић, због преузимања функције члана Општинског већа општине Бечеј дана 21.08.2020. године,
* одборници Емеше Дечов Ђере због преузимања функције члана Општинског већа општине Бечеј дана 21.08.2020. године,
* одборнику Балаж Серда, због преузимања функције члана Општинског већа општине Бечеј дана 21.08.2020. године.

Из наведених разлога предлажем Скупштини општине Бечеј да донесе решење како сам предложио, а предлог решења се налази у прилогу.

ПРЕДСЕДНИК СКУПШТИНЕ

Игор Киш