**ПРЕДЛОГ**

На основу члана 46. став 1. тачка 5. и става 6. Закона о локалним изборима („Службени гласник Републике Србије”, број 129/2007, 34/2010- Одлука УС и 54/2011, 12/2020, 16/2020-аутентично тумачење и 68/2020) и члана 43. став 5. и члана 45. став 8. Закона о локалној самоуправи („Службени гласник Републике Србије”, број 129/2007, 83/2014-др. закон, 101/2016-др. Закон и 47/2018 ), Скупштина општине Бечеј је, на II седници одржаној дана 28.09.2020. године донела

**Р Е Ш Е Њ Е**

**о престанку мандата одборника Скупштине општине Бечеј**

**I**

Одборницима Скупштине општине Бечеј, и то:

1. Драгану Тошићу, престаје мандат одборника због преузимања функције председника општине Бечеј дана 21.08.2020. године,
2. Светлани Вулетић, престаје мандат одборника због преузимања функције заменика председника општине Бечеј дана 21.08.2020. године,
3. Далили Дујаковић, престаје мандат одборнице због преузимања функције члана Општинског већа општине Бечеј дана 21.08.2020. године,
4. Емеши Дечов Ђере, престаје мандат одборника због преузимања функције члана Општинског већа општине Бечеј дана 21.08.2020. године,
5. Балажу Серди, престаје мандат одборника због преузимања функције члана Општинског већа општине Бечеј дана 21.08.2020. године.

**II**

Ово решење објавити у „Службеном листу општине Бечеј“.

**О б р а з л о ж е њ е**

Чланом 46. став 1. тачка 5. Закона о локалним изборима је прописано да одборнику престаје мандат пре истека времена на које је изабран преузимањем посла, односно функције које су, у складу са законом, неспојиве са функцијом одборника, а у ставу 6. истог члана је регулисано да ако одборнику престаје мандат наступањем наведеног случаја, скупштина јединице локалне самоуправе на првој наредној седници, после обавештења о наступању таквог случаја, утврђује да је одборнику престао мандат. Према одредбама члана 43. став 5. Закона о локалној самоуправи председнику општине и заменику председника општине избором на ове функције престаје мандата одборника у скупштини општине, а према одредбама члана 45. став 8. истог закона одборнику који буде изабран за члана општинског већа престаје одборнички мандат.

На 1. седници Скупштине општине Бечеј, одржаној дана 21.08.2020. године за председника општине Бечеј изабран је одборник Драган Тшић, за заменика председника општине изабрана је одборница Светлана Вулетић, а за чланове општинског већа изабрани су одборници Далила Дујаковић, Емеше Дечов Ђере и Балаж Серда, а које функције су неспојиве с функцијом одборника скупштине јединице локалне самоуправе.

Из горе наведених разлога, Скупштина општине Бечеј је донела решење као у диспозитиву.

УПУТСТВО О ПРАВНОМ СРЕДСТВУ: Против овог решења може се изјавити жалба Управном суду у Београду – Одељење у Новом Саду у року од 48 часова од дана доношења решења.

Република Србија

Аутономна Покрајина Војводина

Општина Бечеј ПРЕДСЕДНИК СКУПШТИНЕ

СКУПШТИНА ОПШТИНЕ БЕЧЕЈ Игор Киш

Број:

Дана: 28.08.2020.године

Б Е Ч Е Ј